RO ECB -PUBLIC  
 
AVIZUL BĂNCII CENTRALE EUROPENE  
din 16 martie 2016  
cu privire la cerințele minime obligatorii pentru operațiunile de transfer credit și debitarea directă  
(CON/2016/ 13) 
 
Introducere și temei juridic  
La 3 februarie 2016, Banca Centrală Europeană (BCE) a primit din partea Băncii Naționale a României 
(BNR) o solicitare de emitere a unui aviz cu privire la un proiect de regulament privind operațiunile de 
transfer credit și debitarea directă (denumit în continuare „proiectul de regulament”).  
Competența BCE de a emite un aviz se întemeiază pe articolul 127 alineatul (4) și articolul 282 alineatul 
(5) din Tratatul privind funcționarea Uniunii Europene și pe articolul 2 alineatul (1) a doua și a cincea 
liniuță din Decizia 98/415/CE 1, întrucât proiectul de regulament se referă la mijloace de plată și sisteme 
de plăți. În conformitate cu articolul 17.5 prima teză din Regulamentul de procedură al Băncii Centrale Europene, Consiliul guvernatorilor adoptă prezentul aviz.  
 
1.  Scopul proiectului de regulament  
1.1 Proiectul de regulament este menit să reformeze și să actualizeze cadrul legal național privind  
ordinel e de plată utilizate în operațiunile de transfer credit și debitarea directă executate prin casele 
de compensare automată
2, prin stabilirea unor cerințe minime obligatorii pentru operațiunile de 
transfer credit și debitarea directă executate în România.  
1.2 Proiectul de regulament include anumite cerințe tehnice care sunt prevăzute și în Regulamentul 
(UE) nr. 260/2012 al Parlamentului și al Consiliului3 (denumit în continuare „Regulamentul SEPA”) 
care a fost implementat în România prin Legea nr. 231/2015 pr ivind stabilirea unor măsuri de 
punere în aplicare a Regulamentului SEPA4. În plus, proiectul de regulament se referă la anumite 
dispoziții ale Directivei 2007/64/CE a Parlamentului European și a Consiliului5  (denumit ă în 
                                                 
1  Decizia 98/415/CE a Consiliului din 29 iunie 1998 privind consultarea Băncii Centrale Europene de către autoritățile 
naționale cu privire la proiectele de reglementare (JO L 189, 3.7.1998, p. 42).  
2  A se vedea Regulamentele BNR nr. 2/2005 și 3/2005 care vor fi abrogate la intrarea în vigoare a proiectului de 
regulament.  
3  Regulamentul (UE) nr.  260/2012 al Parlamentului European și al Consiliului din 14 martie 2012 de stabilire a 
cerințelor tehnice și comerciale aplicabile operațiunilor de transfer de credit și de debitare directă în euro și de 
modificare a Regulamentului ( CE) nr.  924/2009 (JO  L 94, 30.3.2012, p.  22).   
4  Legea nr. 231/2015 privind stabilirea unor măsuri de punere în aplicare a Regulamentului (UE) nr. 260/2012 al 
Parlamentului European şi al Consiliului din 14 martie 2012 de stabilire a cerinţelor tehnice şi comerciale aplicabile 
operaţiunilor de transfer de credit şi de debitare directă în euro şi de modificare a Regulamentului (CE) nr.  924/2009, 
publicată în Monitorul Oficial al României , Partea I, nr. 758 din 10 octombrie 2015. Legea desemnează BNR drept  
autoritatea competentă pentru asigurarea respectării prevederilor Regulamentului SEPA în legătură cu care BNR poate emite reglementări.  
5 
 Directiva 2007/64/CE a Parlamentului European și a Consiliului din 13 noiembrie 2007 privind serviciile de plată în  
cadrul pieței interne, de modificare a Directivelor 97/7/CE, 2002/65/CE, 2005/60/CE și 2006/48/CE și de abrogare a 
Directivei 97/5/CE (JO L 319, 5.12.2007, p. 1).  
ECB -PUBLIC  
2 continuare „Directiva privind ser viciile de plată”) , care a fost transpusă în legislația r omânească 
prin Ordonanţa de urgenţă nr. 113/2009 privind serviciile de plată6.   
1.3 Conform proiectului de regulament, o instrucţiune de transfer credit trebuie să includă în mod 
obligatoriu următoarele elemente: a)  identificarea ca inst rucţiune de transfer credit; 
b) numele/denumirea plătitorului şi codul unic de identificare al co ntului de plăţi al acestuia; 
c) numele/denumirea beneficiarului şi codul unic de identificare al contului de plăţ i al a cestuia; 
d) suma de plată şi moneda în care aceasta este denominată; e) elementele care să permită 
verificarea autenticităţii instrucţiunii de transfer credit, astfel cum sunt stabilite de instituţia 
plătitorului conform unei proceduri de securitate convenite în prealabil7.  
 Pe lângă cerințele prevăzute mai sus , instituţia plătitorului poate conveni cu plătitorul ca acesta să 
furnizeze suplimentar şi alte elemente, ca de exemplu: a)  suma prevăzut ă în instrucţiunea de 
transfer credit  exprimată în litere; b) data executării instrucțiunii de transfer credit; și c) detalii 
privind conţinutul economic al operaţiunii care a determinat iniţierea instrucţiunii de transfer credit8. 
În cazul plăţilor efectuate în relaţia cu Trezoreria Statului , pentru operațiunile de transfer credit vor 
fi necesare anumite elemente suplimentare, precum codul de identificare fiscală9.  
1.4  Pentru o instrucțiune de debitare directă următoarele elemente sunt obligatorii: a)   identificarea ca 
instrucţiune de debit are directă; b) suma de plată;  c) denumirea şi/sau codul BIC al instituţiei 
plătitorului; d) denumirea şi/sau codul BIC al instituţiei beneficiarului; e) numele/denumirea  
titularului şi codul unic de identificare a contului de plăţi care trebuie debitat; f ) numele/denumirea 
titularului şi codul unic de identificare a contului de plăţi care trebuie creditat; g) elementele care permit autentificarea beneficiarului de către instituţia beneficiarului
10. În plus, sunt prevăzute 
elemente obligatorii pentru mandatele și angajamentele de debitare directă11.     
1.5 În conformitate cu regimul răspunderii prevăzut în Directiva privind serviciile de plată, proiectul de 
regulament  prevede că instituția beneficiarului nu este ţinută răspunzătoare atunci când 
operațiunea de transfer credit a fost efectuată în conformitate cu elementele unice de identificare 
ale beneficiarului12. Conform proiectului de regulament , instituţia beneficiarului va lua în 
considerare ca elemente unice de identificare doar codul unic de identificare și/sau codul BIC al 
beneficiarului13. Totodată, proiectul de regulament  cuprinde prevederi referitoare la răspunderea 
Trezoreriei Statului în ceea ce privește  instrucţiunile de transfer credit primite de aceasta în calitate de instituţie a beneficiarului
14.    
 
                                                 
6  Publicată în Monitorul Oficial al României, Partea I, nr. 685, 12 octombrie 2009.  
7  A se vedea articolul 3 alineatul (1) din proiectul de regulament . 
8  A se vedea articolul 3 alineatul (2) din proiectul de regulament . 
9  A se vedea articolul 3 alineatul (3) din proiectul de regulament . 
10  A se vedea articolul 5 alineatul (2) din proiectul de regulament . 
11  A se vedea articolul 5 alineatele (1) şi (3) din proiectul de regulament . Un angajament privind debitarea directă este 
definit la articolul 2 alineatul (1) din proiectul de regulament  drept acordul încheiat între beneficiar şi instituţia 
beneficiarului cu privire la, printre altele, acceptul instituţiei beneficiarului referitor la utilizarea de către beneficiar  a 
instrucţiunilor de debitare directă.  
12  A se vedea articolul 4 alineatul  (2) din proiectul de regulament  și articolul 74 din Directiva 2007/64/CE.  
13  A se vedea articolul 4 alineatul (1) din proiectul de regulament . 
14  A se vedea articolul 4 alineatele (5) -(8) din proiectul de regulament . 
ECB -PUBLIC  
3 2. Observații generale  
Proiectul de regulament  are drept obiectiv standardizarea practicilor actuale privind tranzacțiile de 
transfer credit și debitarea  directă în România, precum și simplificarea cerințelor prevăzute de 
cadrul legal național în vigoare. Regulile armonizate și standardele comune sunt binevenite ca 
mijloace de generare a unor efecte pozitive și de sporire a eficienței pentru piața plăților  
electronice. Deși dreptul Uniunii reglementează doar cerințele  tehnice și comerciale aplicabile 
operațiunilor de transfer credit  și de debitare directă denominate în euro, BCE apreciază alinierea 
standardelor naționale pentru operațiunile de plată  denominate în RON cu standardele consacrate 
în Uniune. Pentru a susține și mai mult integrarea și armonizarea, un grad și mai r idicat de aliniere 
cu legislația  UE relevantă ar putea fi avut în vedere, de exemplu prin folosirea definițiilor în vigoare 
în dreptul Uniunii.   
 
3. Observații specifice  
3.1 În vederea consolidării siguranței juridice, ar fi de dorit să se precizeze dacă sfera de aplicare a 
proiectului de regulament include:  (a) operațiuni de plată efectuate între și în cadrul furnizorilor de 
servicii de plată; (b) operațiuni procesate și decontate prin sisteme de plăți de mare valoare; și (c) 
alte mijloace de plată.  
3.2 În plus, ar fi benefic să se prevadă clar că proiectul  de regulament  privește doar tranzacțiile 
denominate în RON, de vreme ce de la 31 octombrie 2016 Regulamentul SEPA urmează să se 
aplice operațiunilor de transfer credit  și de debitare directă denominate în euro și în statele 
membre a căror monedă nu este euro.  
 
Prezentul aviz va fi publicat pe website- ul BCE.  
 
 
Adoptat la Frankfurt pe Main, 16 martie 2016.  
 
[semnat]  
 Președintele BCE  
Mario DRAGHI